આખરે તે પોઈઝનની બોટલ લાવ્યો.બસ ઘરમાં જ રહી મુક્તિ મેળવશે.અહા! હવે છાપામાં ‘વોન્ટેડ’ જોવાની નહિ,અરજી ને રેઝ્યુમીની ઝંઝટ નહિ,પ્રમાણપત્ર અને માર્કશીટ સાચવવાની કડાકૂટ નહિ,કાલથી અક્કલ વગરના પ્રશ્નોના જવાબ આપવાના નહિ.ના કોલ લેટર,ન વેઈટીંગ પીરીયડ,ન રીફ્યુસલ.તેણે ગોળી ખાધી,મા સાથે બેસી વાતો કરી અને સુવા ગયો.હવે ક્યારેય ચિંતામાં ઊંઘ નહી ઉડે.એક લાંબી ઊંઘ ગાઢ શાંતિ.આવતી કાલની સવાર સ્વર્ણિમ સવાર હશે.હવે આ દુનિયાના ક્રૂર સૂર્યના દર્શન નહિ કરવાના રહે. ‘બેકાર’ની કાળી ટીલી તો નહિ રહે.